

ที่ มท ๐๘๑๘.2/ว กรมส่งเสริมการปกครองท้องถิ่น

 ถนนราชสีมา เขตดุสิต กทม. 10300

 มิถุนายน ๒๕๖3

เรื่อง การสำรวจข้อมูลการตั้งงบประมาณรายจ่ายประจำปี พ.ศ. 2563 ตามข้อบัญญัติ/เทศบัญญัติ เพื่อเป็นค่าใช้จ่าย

 ในการดำเนินการเลือกตั้งสมาชิกสภาท้องถิ่นหรือผู้บริหารท้องถิ่นขององค์กรปกครองส่วนท้องถิ่น

เรียน ผู้ว่าราชการจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0818.2/ว 1530 ลงวันที่ 26 พฤษภาคม 2563

สิ่งที่ส่งมาด้วย แบบรายงานผลที่องค์กรปกครองส่วนท้องถิ่นบักทึกข้อมูลงบประมาณเพื่อเป็นค่าใช้จ่ายสำหรับ

การเลือกตั้งสมาชิกสภาท้องถิ่นหรือผู้บริหารท้องถิ่น (QD CODE) จำนวน 1 ชุด

ตามที่กรมส่งเสริมการปกครองท้องถิ่นมีหนังสือ ด่วนที่สุด ที่ มท 0818.2/ว 1530 ลงวันที่ 26 พฤษภาคม 2563 แจ้งผู้ว่าราชการจังหวัด ทุกจังหวัด ดำเนินการแจ้งองค์กรปกครองส่วนท้องถิ่นรายงานข้อมูลงบประมาณรายจ่ายประจำปี พ.ศ. 2563 ตามข้อบัญญัติ/เทศบัญญัติที่ใช้เป็นค่าใช้จ่ายในการดำเนินการเลือกตั้งสมาชิกสภาท้องถิ่นหรือผู้บริหารท้องถิ่นขององค์กรปกครองส่วนท้องถิ่น ตามแบบสำรวจงบประมาณค่าใช้จ่ายสำหรับการเลือกตั้งสมาชิกสภาท้องถิ่นหรือผู้บริหารท้องถิ่น โดยสแกน QR CODE และขอให้จังหวัดรวบรวมและตรวจสอบข้อมูล พร้อมทั้งรายงานข้อมูลฯ ให้กรมส่งเสริมการปกครองท้องถิ่นทราบ ภายในวันศุกร์ที่ 5 มิถุนายน 2563 นั้น

กรมส่งเสริมการปกครองท้องถิ่นเรียนว่าได้ตรวจสอบข้อมูล ณ วันที่ 10 มิถุนายน 2563 ปรากฏว่า มีจังหวัดที่มีหนังสือรายงานข้อมูลให้กรมส่งเสริมการปกครองท้องถิ่นทราบแล้ว แต่ยังมีองค์กรปกครอง ส่วนท้องถิ่นที่บันทึกข้อมูลแบบสำรวจฯ QR CODE ไม่ครบถ้วน ประกอบกับมีจังหวัดยังไม่ได้มีหนังสือรายงาน ให้กรมส่งเสริมการปกครองท้องถิ่นทราบ ดังนั้น เพื่อเป็นการเตรียมความพร้อมของงบประมาณสำหรับการเลือกตั้งสมาชิกสภาท้องถิ่นหรือผู้บริหารท้องถิ่นเป็นไปด้วยความเรียบร้อย จึงขอให้จังหวัดดำเนินการ ดังนี้

1. จังหวัดที่มีหนังสือรายงานกรมส่งเสริมการปกครองท้องถิ่นทราบแล้ว แต่ยังมีองค์กรปกครองส่วนท้องถิ่นที่บันทึกข้อมูลแบบสำรวจฯ QR CODE ไม่ครบถ้วน ให้ตรวจสอบข้อมูลว่าองค์กรปกครองส่วนท้องถิ่นบันทึกข้อมูลฯ ถูกต้อง ครบถ้วน หรือไม่ ตามแบบรายงานผลที่องค์กรปกครองส่วนท้องถิ่นบักทึกข้อมูลงบประมาณฯ หากตรวจสอบแล้วพบว่ายังไม่ถูกต้อง ครบถ้วน ขอให้แจ้งองค์กรปกครองส่วนท้องถิ่นดำเนินการบันทึกข้อมูลลงในแบบสำรวจงบประมาณค่าใช้จ่ายสำหรับการเลือกตั้งสมาชิกสภาท้องถิ่นหรือผู้บริหารท้องถิ่น (QR CODE)

2. จังหวัดที่ยังไม่ได้มีหนังสือรายงานกรมส่งเสริมการปกครองท้องถิ่นทราบ ขอให้ตรวจสอบ การบันทึกข้อมูลขององค์กรปกครองส่วนท้องถิ่นตามแบบรายงานผลที่องค์กรปกครองส่วนท้องถิ่นบันทึกข้อมูลงบประมาณฯ หากตรวจสอบแล้วพบว่ามีองค์กรปกครองส่วนท้องถิ่นยังไม่ได้บันทึกข้อมูลฯ ขอให้เร่งรัดองค์กรปกครองส่วนท้องถิ่นดำเนินการบันทึกข้อมูลงในแบบสำรวจงบประมาณค่าใช้จ่ายสำหรับการเลือกตั้งสมาชิกสภาท้องถิ่นหรือผู้บริหารท้องถิ่น (QR CODE) ให้ถูกต้อง ครบถ้วนทุกแห่ง

/3. สำนักงาน ...

-2-

ทั้งนี้ ให้จังหวัดตรวจสอบและรายงานผลการดำเนินการ ตามข้อ 1 และข้อ 2 ให้กรมส่งเสริมการปกครองท้องถิ่นทราบภายในวันอังคารที่ 16 มิถุนายน 2563

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

 ขอแสดงความนับถือ

กองการเลือกตั้งท้องถิ่น

โทร ๐-๒๒๔๑-๙๐๐๐ ต่อ ๒๓๗2-๓

โทรสาร 0-2241-7223

ผู้ประสานงานกองการเลือกตั้งท้องถิ่น

นายสุรัตน์ นุชอุทัย โทร ๐9-4864-3113

Email : suratnuch@gmail.com



แบบสำรวจงบประมาณฯ